ပြည်တော်သာ(စစ်တွေ)-ရေချမ်းပြင် ရထားလမ်း

ပြည်တော်သာ(စစ်တွေ)-ရေချမ်းပြင် ရထားလမ်းသည် ပို့ဆောင်ရေးနှင့် ဆက်သွယ်ရေးဝန်ကြီးဌာန၊ မြန်မာ့မီးရထားမှ ပြေးဆွဲနေသော မီးရထားလမ်းပိုင်းဖြစ်သည်။ လမ်ပိုင်းတွင် ဘူတာရုံ(၇)ရုံ ရှိပြီး (၁၄.၄၆)မိုင် ရှည်လျားသည်။ လက်ရှိတွင် RBE တွဲဆိုင်းများဖြင့် ပြေးဆွဲနေပြီး ပြည်တော်သာဘူတာမှ စတင်၍ စစ်တွေဘူတာ၊ စစ်တွေတက္ကသိုလ်ဘူတာ၊ ဒါးပိုင်ဘူတာ၊ ဇောပူဂျာဘူတာ၊ မယ်ဇလီကုန်းဘူတာနှင့် ရေချမ်းပြင်ဘူတာများ၌ ဘူတာစဉ်များအလိုက် ရပ်တန့်ပေးနေသည်။ ပြေးဆွဲရာတွင် ပြည်တော်သာဘူတာမှ နံနက်(၇)နာရီတွင် ထွက်ခွာ၍ ရေချမ်းပြင်ဘူတာသို့ နံနက်(၈)နာရီတွင် ရောက်ရှိမည်ဖြစ်သည်။ ရေချမ်းပြင်ဘူတာမှ နံနက်(၁၀)နာရီတွင် ပြန်လည်ထွက်ခွာ၍ ပြည်တော်သာဘူတာသို့ နံနက်(၁၁)နာရီတွင် ရောက်ရှိမည်ဖြစ်ပြီး နေ့စဉ်အသွား/အပြန် နှစ်ခေါက်ပြေးဆွဲနေသည်။ ရပ်နားဘူတာများ ပြည်တော်သာဘူတာ စစ်တွေဘူတာ စစ်တွေတက္ကသိုလ်ဘူတာ ဒါးပိုင်ဘူတာ ဇောပူဂျာဘူတာ မယ်ဇလီကုန်းဘူတာ ရေချမ်းပြင်ဘူတာ ကိုးကား Category:ရခိုင်ပြည်နယ် Category:မြန်မာနိုင်ငံရှိ ရထားလမ်းများ